|

52011PC0760

Ehdotus EUROOPAN PARLAMENTIN JA NEUVOSTON ASETUS Skotlannin länsipuolisen alueen sillikannan ja mainittua kalakantaa hyödyntävien kalastusten monivuotisesta suunnitelmasta 18 päivänä joulukuuta 2008 annetun neuvoston asetuksen (EY) N:o 1300/2008 muuttamisesta  /* KOM/2011/0760 lopullinen - 2011/0345 (COD) */

	PERUSTELUT1. EHDOTUKSEN TAUSTATämän ehdotuksen tavoitteena on muuttaa Skotlannin länsipuolisen alueen sillikannan ja mainittua kalakantaa hyödyntävien kalastusten monivuotisesta suunnitelmasta, jäljempänä ’suunnitelma’, 18 päivänä joulukuuta 2008 annettua neuvoston asetusta (EY) N:o 1300/2008. Kyseinen säädös hyväksyttiin ennen Euroopan unionin toiminnasta tehdyn sopimuksen (SEUT-sopimus) voimaantuloa.Suunnitelman päätavoitteena on varmistaa Skotlannin länsipuolisen alueen sillikannan hyödyntäminen kestävän enimmäistuoton mukaisesti (3 artiklan 1 kohta). Tavoitteen saavuttamiseksi suunnitelmassa vahvistetaan kyseisen kannan vuotuisia kalastusmahdollisuuksia koskevat säännöt suurimpien sallittujen saaliiden muodossa. Nämä säännöt perustuvat tiettyihin teknisiin muuttujiin, joiden perusteella kannan suojelutilannetta voidaan pitää enemmän tai vähemmän hyvänä, toisin sanoen lähempänä suunnitelman tavoitetta tai kauempana siitä. Muuttujat eivät ole poliittinen valinta, vaan ne perustuvat tieteellisiin lausuntoihin. Tutkimus voi kehittyä, ja suunnitelmaan on sisällytettävä tarvittavat säännökset sen varmistamiseksi, että sitä ajantasaistetaan parhaan käytettävissä olevan tieteellisen tiedon mukaisesti.Asetuksen 7 artiklassa säädetäänkin, että jos havaitaan, että kalastuskuolevuuden tasot ja asiaan liittyvät kutevan kannan biomassatasot eivät enää ole tieteellisten lausuntojen perusteella suunnitelman kannalta tarkoituksenmukaiset, neuvoston on tarkistettava kyseisiä muuttujia sen varmistamiseksi, että ohjelman hoitotavoitteet voidaan saavuttaa. Sen vuoksi nykyisessä tekstissä annetaan neuvostolle toimivalta muuttaa näitä suunnitelman muita kuin keskeisiä osia. SEUT-sopimuksen mukaan tällainen päätöksentekomenettely ei ole enää mahdollinen.Vastaavasti asetuksen 8 artiklassa säädetään neuvoston mahdollisuudesta muuttaa tiettyjä suunnitelman osia (3 artiklan 2 kohdassa, 4 artiklan 2–5 kohdassa ja 9 artiklassa vahvistetut biologiset viitetasot mukaan luettuina) sekä päättää täydentävistä tai vaihtoehtoisista toimenpiteistä. Suunnitelman soveltamisalue esitetään nykyisin asetuksen 1 artiklassa. On aiheellista poistaa viittaus suunnitelman maantieteelliseen soveltamisalueeseen, joka olisi sisällytettävä osaksi kannan määritelmää. Tämä siksi, että vahvistettaessa vuotuiset TACit tai säänneltäessä suunnitelman avulla kannan pitkän aikavälin hyödyntämistä sekä TACit että suunnitelma olisi mukautettava kannan biologiseen tilanteeseen eikä toisinpäin. Päinvastainen tilanne johtaisi epäloogisiin tuloksiin: jos esimerkiksi kannan biologinen käyttäytyminen muuttuu tai kanta siirtyy pysyvästi muualle, suunnitelmaa ja TACeja sovellettaisiin alueeseen, jolla ei esiinny silliä.SEUT-sopimuksen 290 artiklan mukaan säädöksessä voidaan siirtää komissiolle valta antaa muita kuin lainsäätämisjärjestyksessä hyväksyttäviä, soveltamisalaltaan yleisiä säädöksiä, joilla täydennetään tai muutetaan lainsäätämisjärjestyksessä hyväksytyn säädöksen tiettyjä, muita kuin sen keskeisiä osia. Näin ollen asetuksen 7 ja 8 artiklassa tarkoitettu päätöksentekomenettely olisi muutettava delegoitujen säädösten järjestelmäksi, jossa komissiolla on valta hyväksyä säädöksiä suunnitelmassa vahvistettujen edellytysten mukaisesti silloin, kun tarkastelu on osoittanut, että nyt harkittuja menettelyjä voidaan pitää SEUT-sopimuksen 290 artiklassa tarkoitetun säädösvallan siirron piiriin kuuluvina. Sen vuoksi suunnitelmaa olisi muutettava.Tämä muutos on rajoitettu koskemaan sellaisia muutoksia, joiden avulla suunnitelma voi toimia tehokkaasti Lissabonin sopimuksella käyttöön otetun uuden päätöksentekomenettelyn puitteissa.2. INTRESSITAHOJEN KUULEMISEN JA VAIKUTUSTEN ARVIOINNIN TULOKSETEi sovelleta3. EHDOTUKSEN OIKEUDELLINEN SISÄLTÖ• Tiivistelmä ehdotetuista toimistaYksilöidään säädösvalta, joka voidaan siirtää komissiolle neuvoston asetuksessa (EY) N:o 1300/2008, ja vahvistetaan vastaava menettely kyseisten säädösten hyväksymiseksi sekä tiettyjen säännösten mukauttaminen Lissabonin sopimuksella käyttöön otettuun päätöksentekomenettelyyn.• OikeusperustaEuroopan unionin toiminnasta tehdyn sopimuksen 43 artiklan 2 kohta.• ToissijaisuusperiaateEhdotus kuuluu Euroopan unionin yksinomaiseen toimivaltaan.• SuhteellisuusperiaateEhdotus koskee neuvoston asetuksessa (EY) N:o 1300/2008 jo olemassa olevien toimenpiteiden muuttamista, minkä vuoksi esille ei nouse ongelmia suhteellisuusperiaatteen kannalta.• Sääntelytavan valintaEhdotettu sääntelytapa: Euroopan parlamentin ja neuvoston asetus.Muut sääntelytavat eivät soveltuisi seuraavasta syystä: asetusta on muutettava asetuksella.Ehdotuksella muutetaan suunnitelman 1, 2, 7 ja 8 artiklaa toimivallan siirtämiseksi komissiolle, ja siinä lisätään uusi 9 a artikla, jossa säädetään edellytyksistä, joiden mukaisesti toimivalta siirretään. Laadinnassa noudatetaan delegoituihin säädöksiin liittyvän Euroopan parlamentin, neuvoston ja komission väliseen yhteiseen sopimukseen liitettyjä vakiolausekkeita. Kiireellistä menettelyä ei tarvita.2011/0345 (COD)EhdotusEUROOPAN PARLAMENTIN JA NEUVOSTON ASETUSSkotlannin länsipuolisen alueen sillikannan ja mainittua kalakantaa hyödyntävien kalastusten monivuotisesta suunnitelmasta 18 päivänä joulukuuta 2008 annetun neuvoston asetuksen (EY) N:o 1300/2008 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,ottavat huomioon Euroopan komission ehdotuksen,ottavat huomioon Euroopan talous- ja sosiaalikomitean lausunnon[1],sen jälkeen kun säädösehdotus on toimitettu kansallisille parlamenteille,noudattavat tavallista lainsäätämisjärjestystä,sekä katsovat seuraavaa:1.  Skotlannin länsipuolisen alueen sillikannan ja mainittua kalakantaa hyödyntävien kalastusten monivuotisesta suunnitelmasta annetussa neuvoston asetuksessa (EY) N:o 1300/2008 annetaan neuvostolle valtuudet seurata ja tarkistaa mainitun asetuksen 3 artiklan 2 kohdassa täsmennettyä ja 4 artiklan 2 ja 5 kohdassa sekä 9 artiklassa tarkoitettua kalastuskuolevuuden enimmäistasoa ja asiaan liittyvää kutevan kannan biomassatasoa.2.  Perussopimuksen 290 artiklan mukaisesti komissiolle voidaan siirtää valta täydentää tai muuttaa delegoiduilla säädöksillä säädöksen tiettyjä, muita kuin sen keskeisiä osia.3.  Jotta monivuotisen suunnitelman tavoitteet voidaan saavuttaa tehokkaasti ja reagoida nopeasti kannan tilan muutoksiin, komissiolle olisi siirrettävä perussopimuksen 290 artiklan mukaisesti valta tarkistaa kalastuskuolevuuden enimmäistasoja ja asiaan liittyviä kutevan kannan biomassatasoja, jos tieteelliset tiedot osoittavat, että kyseiset tasot eivät ole enää tarkoituksenmukaisia suunnitelman tavoitteiden saavuttamiseksi.4.  Koska Skotlannin länsipuolisen alueen silli on vaeltava laji, sen nykyisen elinalueen määrittelyä olisi käytettävä kannan erottamiseen muista kannoista, mutta se ei saisi estää suunnitelman soveltamista siinä tapauksessa, että laji muuttaa liikkumiskäyttäytymistään. Sen vuoksi 1 ja 2 artiklaa olisi muutettava.5.  On erityisen tärkeää, että komissio toteuttaa valmistelutyönsä aikana asianmukaisia kuulemisia, myös asiantuntijatasolla.6.  Komission olisi delegoituja säädöksiä valmistellessaan ja laatiessaan varmistettava, että Euroopan parlamentti ja neuvosto saavat tarvittavat asiakirjat samanaikaisesti, ajoissa ja asianmukaisesti.7.  Tämän muutoksen yhteydessä olisi oikaistava 7 artiklan otsikossa oleva virhe.8.  Sen vuoksi asetusta (EY) N:o 1300/2008 olisi muutettava,OVAT HYVÄKSYNEET TÄMÄN ASETUKSEN:1 artiklaMuutetaan asetus (EY) N:o 1300/2008 seuraavasti:9.  Korvataan 1 artikla seuraavasti:” 1 artikla KohdeTässä asetuksessa vahvistetaan monivuotinen suunnitelma Skotlannin länsipuolisen alueen sillikantaa hyödyntäviä kalastuksia varten.”10.  Lisätään 2 artiklaan e alakohta seuraavasti:”(e) ”Skotlannin länsipuolisen alueen sillikannalla” tarkoitetaan unionin ja kansainvälisillä vesillä ICES-alueilla V b, VI a ja VI b elävää sillikantaa ( Clupea harengus ).”11.  Korvataan 7 artikla seuraavasti:”7 artiklaKalastuskuolevuuden enimmäistasojen ja asiaan liittyvien kutevan kannan biomassatasojen tarkistusJos tieteelliset tiedot osoittavat, että 3 artiklan 2 kohdassa, 4 artiklan 2–5 kohdassa ja 9 artiklassa täsmennetyt kalastuskuolevuuden ja asiaan liittyvien kutevan kannan biomassatasojen arvot eivät enää ole tarkoituksenmukaiset 3 artiklan 1 kohdassa täsmennetyn tavoitteen saavuttamiseksi, komissio vahvistaa delegoiduilla säädöksillä 9 a artiklan mukaisesti näiden tasojen uudet arvot.”12.  Korvataan 8 artikla seuraavasti:” 8 artiklaMonivuotisen suunnitelman arviointi ja uudelleentarkasteluVähintään neljän vuoden välein 18 päivästä joulukuuta 2008 lähtien komissio arvioi monivuotisen suunnitelman toimintaa ja toimivuutta. Tarvittaessa se voi ehdottaa monivuotisen suunnitelman mukauttamista tai antaa delegoituja säädöksiä 7 artiklan mukaisesti.”13.  Lisätään 9 a artikla seuraavasti:” 9 a artiklaSiirretyn säädösvallan käyttäminen1. Siirretään komissiolle valta antaa delegoituja säädöksiä tässä artiklassa säädetyin edellytyksin.2. Siirretään 7 ja 8 artiklassa tarkoitettu valta antaa delegoituja säädöksiä komissiolle määräämättömäksi ajaksi [... päivästä ...kuuta ....] [lisätään tämän asetuksen voimaantulopäivä].3. Euroopan parlamentti voi milloin tahansa peruuttaa 7 ja 8 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä , tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen.4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.5. Edellä olevien 7 ja 8 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.”2 artiklaT ämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuhemies Puheenjohtaja [1]


Avis juridique important

|

52000PC0586

Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta peräisin olevan muokkaamattoman ja seostamattoman magnesiumin tuonnissa annetun asetuksen (EY) N:o 2402/98 muuttamisesta  /* KOM/2000/0586 lopull. */

Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan muokkaamattoman ja seostamattoman magnesiumin tuonnissa annetun asetuksen (EY) N:o 2402/98 muuttamisesta(komission esittämä)PERUSTELUTNeuvosto otti asetuksella (EY) N:o 2402/98 [1] käyttöön lopullisen polkumyyntitullin Kiinan kansantasavallasta, jäljempänä 'Kiina', peräisin olevan muokkaamattoman ja seostamattoman magnesiumin tuonnissa joko muuttuvana tullina, joka perustuu 2 622 ecua tonnilta olevaan vähimmäishintaan ostoissa etuyhteyttä vailla olevilta osapuolilta, tai 31,7 prosentin arvotullina etuyhteydessä olevien osapuolten välisissä kaupoissa.[1]   EYVL L 298, 7.11.1998, s. 1.Yhteisön tuotannonalan esittämästä pyynnöstä pantiin vireille absorptiotutkimus  syyskuussa 1999.Pyynnössä väitettiin, että polkumyyntitoimenpiteet Kiinaa vastaan eivät olleet johtaneet yhteisön jälleenmyyntihintojen tai myöhempien myyntihintojen muutokseen lainkaan tai riittävästi, ja tästä syystä Kiinasta peräisin olevan muokkaamattoman ja seostamattoman magnesiumin tuonnin yhteisön tuotannonalalle aiheuttama vahinko ei ollut poistunut.Tutkimuksessa kävi ilmi, että kiinalaisen magnesiumin jälleenmyyntihinnat yhteisössä ovat hieman laskeneet, vaikka niiden olisi pitänyt nousta kannettujen tullien määrällä. Tyydyttävää selitystä hintojen nousemattomuudelle toimenpiteiden käyttöönoton jälkeen ei annettu. Selkeä näyttö absorptiosta on tämän vuoksi olemassa.Normaaliarvoa ei tarkasteltu uudelleen, koska normaaliarvoa ei vaadittu muutettavaksi. Vahinkoa ja yhteisön etua ei tarkastella uudelleen absorptiotutkimuksissa.Tutkimus osoitti, että alkuperäisen tutkimuksen perusteella käyttöön otettujen toimenpiteiden muoto oli tehokas ja vaikuttaa edelleen asianmukaiselta, koska absorptioa todettiin ainoastaan arvotullin osalta mutta ei muuttuvan tullin osalta. Tämän vuoksi toimenpiteiden muotoa ei ole tarpeen muuttaa.Koska tutkimuksessa kävi ilmi, että tullin absorptio oli täydellistä, arvotulli olisi kaksinkertaistettava, ja vähimmäistuontihinta olisi säilytettävä ennallaan.Tämän vuoksi ehdotetaan, että neuvosto hyväksyy liitteenä olevan ehdotuksen.Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan muokkaamattoman ja seostamattoman magnesiumin tuonnissa annetun asetuksen (EY) N:o 2402/98 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [2] ja erityisesti sen 12 artiklan,[2]   EYVL L 56, 6.3.1996, s. 1, asetus sellaisena kuin se on viimeksi muutettuna asetuksella  (EY) N:o 905/98 (EYVL L 128, 30.4.1998, s. 18).ottaa huomioon komission ehdotuksen, joka on tehty komission kuultua neuvoa-antavaa komiteaa,sekä katsoo seuraavaa:A. MENETTELY1. Alkuperäiset toimenpiteet(1) Neuvosto otti marraskuussa 1998 asetuksella (EY) N:o 2402/98 [3], jäljempänä 'asetus', käyttöön lopullisen polkumyyntitullin Kiinan kansantasavallasta, jäljempänä 'Kiina', peräisin olevan muokkaamattoman ja seostamattoman magnesiumin tuonnissa. Polkumyyntitullin määrä oli:[3]   EYVL L 298, 7.11.1998, s. 1.(a) vähimmäistuontihinnan, joka on 2 622 ecua tonnilta, ja CIF-hinnan yhteisön rajalla erotus, kun CIF-hinta yhteisön rajalla on alhaisempi kuin vähimmäistuontihinta ja määritetty sellaisen kauppalaskun perusteella, jonka Kiinassa sijaitseva viejä on laatinut osapuolelle, joka ei ole etuyhteydessä siihen. Tullia ei kanneta, jos CIF-hinta yhteisön rajalla tonnia kohden on yhtä suuri tai korkeampi kuin vähimmäistuontihinta; tai(b) 31,7 prosentin arvotulli kaikissa edellä (a) alakohtaan kuulumattomissa tapauksissa.2. Absorption tarkastelua koskeva pyyntö(2) Komissio vastaanotti 22 päivänä heinäkuuta 1999 neuvoston asetuksen (EY) N:o 384/96, jäljempänä 'perusasetus', 12 artiklan mukaisen tarkastelupyynnön. Pyynnön esitti Comité de Liaison des Industries de Ferro-Alliages (Euro Alliages) yhteisön ainoan tiedossa olevan muokkaamattoman ja seostamattoman magnesiumin tuottajan puolesta, joka on Pechiney Electrométallurgie (Ranska); pyynnön esittäjä väitti, että koko polkumyyntitulli tai osa siitä oli absorboitu, ja tämän vuoksi edellä mainitut polkumyyntitoimenpiteet eivät olleet aiheuttaneet yhteisön jälleenmyyntihintojen tai myöhempien myyntihintojen muutosta lainkaan tai riittävästi.(3) Pyyntö sisälsi alustavan näytön siitä, että käyttöön otettujen polkumyyntitoimenpiteiden määrä ei näkynyt asianmukaisella tavalla jälleenmyyntihinnoissa ja myöhemmissä myyntihinnoissa. Jälleenmyyntihintojen ja myöhempien myyntihintojen muutoksen riittämättömyyden lisäksi pyynnössä väitettiin myös, että suurin osa tuonnista tapahtui viejiin etuyhteydessä olevien tuojien toimesta huomattavasti alennettuun hintaan ja tällöin arvotullilla, joka oli riittämätön korottamaan tullin jälkeiset hinnat lähelle vähimmäishintaa.3. Absorptiotutkimus(4) Komissio ilmoitti 4 päivänä syyskuuta 1999 Euroopan yhteisöjen virallisessa lehdessä julkaistulla ilmoituksella [4] Kiinasta peräisin olevan muokkaamattoman ja seostamattoman magnesiumin tuonnissa sovellettavien polkumyyntitoimenpiteiden tarkastelun vireillepanosta perusasetuksen 12 artiklan nojalla.[4]   EYVL C 253, 4.9.1999, s. 15.(5) Komissio ilmoitti tarkastelun vireillepanosta niille tuottajille/viejille, tuojille/myyjille ja käyttäjille/järjestöille, joita asian tiedettiin koskevan, sekä viejämaan edustajille ja yhteisön tuottajalle. Asianomaisille osapuolille annettiin mahdollisuus esittää näkökantansa kirjallisesti ja pyytää saada tulla kuulluiksi. Kaikkia sitä pyytäneitä osapuolia kuultiin. Komissio lähetti kyselylomakkeet suoraan kaikille tuottajille/viejille, käyttäjille/järjestöille ja tuojille/myyjille, joita asian tiedettiin koskevan.(6) Kyselyyn vastasi kolme viejää, kaksi tuojaa, yksi käyttäjien järjestö ja neljä samaan yrityskonserniin kuuluvaa käyttäjää. Kirjallisia selvityksiä saatiin myös tietyiltä muilta käyttäjiltä sekä yhdeltä teräsalan järjestöltä. Komissio teki tarkastuskäynnit seuraavien yritysten toimitiloihin:- Deumu Deutsche Erz- und Metallunion GmbH, Saksa,- Wogen Resources Ltd., Yhdistynyt kuningaskunta.(7) Tutkimus kattoi ajanjakson 1 päivästä syyskuuta 1998 31 päivään elokuuta 1999, jäljempänä 'tutkimusajanjakso'. Tutkimusajanjaksoa käytettiin viennin määrän sekä polkumyyntitoimenpiteiden käyttöönoton jälkeen veloitettujen jälleenmyyntihintojen ja myöhempien myyntihintojen määrittämiseen.(8) Tutkimuksen kesto ylitti perusasetuksen 12 artiklan 4 kohdassa säädetyn kuuden kuukauden tavanomaisen kestoajan tutkimuksen monimutkaisuuden vuoksi ja erityisesti siksi, että käytössä oli kaksi tullia.B. TARKASTELTAVANA OLEVA TUOTE(9) Uudelleentutkimisen kohteena on sama tuote kuin voimassa olevien toimenpiteiden käyttöönottoon johtaneessa tutkimuksessa eli muokkaamaton ja seostamaton magnesium, joka luokitellaan tällä hetkellä CN-koodeihin 8104 11 00 ja ex 8104 19 00 (Taric-koodi 8104 19 00* 20).Muokkaamaton ja seostamaton magnesium käsittää:- muokkaamattoman magnesiumin, joka luontaisesti sisältää pieniä määriä epäpuhtauksiksi luokiteltavia ainesosia, ja- muokkaamattoman magnesiumin, joka sisältää lisättyjä seosaineita kuten alumiinia ja sinkkiä, ja joka ei vastaa mitään kyseisen asetuksen liitteessä kuvattua seosta.Muokkaamattoman ja seostamattoman magnesiumin käyttötarkoitukset ovat seuraavat:- seosaine alumiiniseosten valmistuksessa,- rikin poisto teräksestä,- raudan agglomerointi,- kemian sovellukset kuten titaanin valmistus,- muut kuten anodien valmistus ja lääke- ja sotateollisuuden sovellukset.C. UUDELLEENTUTKIMINEN(10) Tutkimuksella pyrittiin toteamaan, onko aiemmin käyttöön otetuilla toimenpiteillä ollut aiottu vaikutus ja johtuuko mahdollinen vaikutuksen puute polkumyynnin lisääntymisestä. Osoituksia tästä puutteesta voivat olla (i) yhteisön jälleenmyyntihintojen tai myöhempien myyntihintojen muuttumattomuus tai riittämätön muutos, tai jos hintojen muutoksista ei voida tehdä selkeitä päätelmiä (ii) yhteisöön viejien veloittamien suoran viennin hintojen lasku.1. Yhteisön jälleenmyyntihintojen muutos(a) Sen tutkiminen, heikensikö tullien absorptio voimassa olevien toimenpiteiden korjaavaa vaikutusta(11) Sen toteamiseksi, olivatko jälleenmyyntihinnat ja myöhäisemmät myyntihinnat muuttuneet riittävästi, verrattiin alkuperäisen tutkimusajanjakson (1 päivästä heinäkuuta 1996 30 päivään kesäkuuta 1997, jäljempänä 'alkuperäinen tutkimusajanjakso') ja tutkimusajanjakson aikana veloitettuja hintoja. Kaksi yhteistyössä toiminutta yhteisön tuojaa ja neljä käyttäjäyritystä, jotka ostivat Kiinasta tuotua tarkasteltavana olevaa tuotetta sekä alkuperäisen tutkimusajanjakson että tutkimusajanjakson aikana, toimittivat tietoja kiinalaisen muokkaamattoman ja seostamattoman magnesiumin osto- ja jälleenmyyntihinnoista. Näiden yhteistyössä toimineiden tuojien ja käyttäjien määrällinen osuus on 89 prosenttia koko tuonnista yhteisöön tutkimusajanjakson aikana.Alkuperäisen tutkimusajanjakson ja tutkimusajanjakson aikana veloitettujen jälleenmyyntihintojen vertailu kaikki maksettavat tullit mukaan luettuina osoitti, että jälleenmyyntihinnat olivat laskeneet alkuperäisten toimenpiteiden käyttöönoton jälkeen. Hinnat laskivat keskimäärin 0,7 prosentilla verrattuna aikaisemmin alkuperäisen tutkimusajanjakson aikana todettuun tasoon, vaikka niiden olisi pitänyt nousta yli 30 prosenttia.(b) Asianomaisten osapuolten väitteet(12) Asianomaisille osapuolille annettiin tilaisuus selvittää tilannetta jälleenmyyntihintojen osalta ja esittää yhteisön hintojen muuttumattomuudelle toimenpiteiden käyttöönoton jälkeen muita syitä kuin polkumyyntitullien absorptio.Yksikään tuoja tai käyttäjä ei antanut tyydyttävää selitystä yhteisön jälleenmyyntihintojen laskulle. Useat osapuolet väittivät, että jälleenmyyntihintojen muuttumattomuus johtui vientihintojen laskusta, joka puolestaa johtui magnesiumin hintojen yleisestä laskusta maailmanmarkkinoilla. Tämän vuoksi on vaikeaa ymmärtää, miksi yksikään osapuoli ei pyytänyt perusasetuksen 12 artiklan 5 kohdan mukaista normaaliarvon tarkastelua vireillepanoa koskevassa ilmoituksessa vahvistetussa määräajassa. Joka tapauksessa huomattavasti määräaikojen jälkeen toimitetut tiedot olivat puutteellisia eivätkä todistaneet normaaliarvon muutosta tapahtuneen Norjassa (vertailumaa) tai maailmanmarkkinoilla verrattaessa hintoja alkuperäisen tutkimusajanjakson aikana vallinneisiin hintoihin.Sitä vastoin toimitetut norjalaisen yrityksen hinnoittelukäytäntöä koskevat tiedot osoittivat keskimääräisen myyntihinnan olleen tutkimusajanjakson aikana korkeamman kuin alkuperäiseltä tutkimusajanjaksolta määritetty normaaliarvo. Lisäksi yhden viejän toimittamat Metal Bulletin -julkaisusta lainatut tiedot osoittivat, että "Euroopan vapaiden markkinoiden" (European Free Market) keskimääräiset hinnat olivat tutkimusajanjakson aikana 62 prosenttia korkeammat kuin "Kiinan vapaiden markkinoiden" (Chinese free market) vientihinnat, mikä osoittaa, että kiinalaiset vientihinnat pysyivät huomattavasti alhaisempina kuin maailmanlaajuiset ja Euroopan markkinahinnat.(c) Jälleenmyyntihintaa koskevat päätelmät(13) Tutkimus vahvisti jälleenmyyntihintojen laskeneen alkuperäisen tutkimusajanjakson ja tutkimusajanjakson välisenä aikana. Tämä katsottiin riittäväksi näytöksi absorptiosta, ja sen vuoksi vientihintojen kehityksen tutkiminen oli tarpeetonta.2. Uusi polkumyyntimarginaali(14) Koska toimenpiteiden korjaavan vaikutuksen heikentyminen oli todettu, oli laskettava uusi tullin määrä. Tätä varten vientihintoja arvioitiin uudelleen, ja polkumyyntimarginaalit laskettiin sen mukaisesti uudelleen perusasetuksen 12 artiklan 2 kohdan mukaisesti.(a) Vientihintojen uudelleenarviointi(15) Vientihintoja arvioitiin uudelleen perusasetuksen 2 artiklan 9 kohdan mukaisesti, koska näytti siltä, että ne eivät olleet luotettavia. Toimenpiteiden käyttöönoton jälkeen jälleenmyyntihinnat nimittäin hiukan laskivat, vaikka niiden olisi pitänyt polkumyyntitullin johdosta nousta. Kuten edellä on selostettu, yksikään osapuoli ei selittänyt tätä jälleenmyyntihintojen muuttumattomuutta. Kaikki tämä viittasi hyvitysjärjestelyyn viejän ja tuojan välillä. Tämän vuoksi uudelleenarviointi perustui alunperin määritettyihin vientihintoihin, joissa otettiin perusasetuksen 2 artiklan 9 kohdan mukaisesti huomioon kaikki sovellettavat kustannukset.(b) Polkumyyntimarginaalien laskeminen uudelleen ottaen huomioon uudelleenarvioidut vientihinnat(16) Perusasetuksen 12 artiklan mukaisesti kiinalaisten viejien koko maata koskeva polkumyyntimarginaali laskettiin uudelleen. Yksikään osapuoli ei vaatinut normaaliarvon tarkastelua perusasetuksen 12 artiklan 5 kohdan nojalla. Tämän vuoksi uudelleenarvioituja vientihintoja verrattiin alkuperäisen tutkimusajanjakson aikana määritettyyn normaaliarvoon vapaasti laivassa -tasolla.Polkumyyntimarginaali oli prosentteina ilmaistuna 63,4 prosenttia alkuperäisen tutkimusajanjakson aikana määritetystä CIF-nettohinnasta vapaasti yhteisön rajalla tullaamattomana.Tämän vuoksi neuvosto katsoo, että voimassa olevia toimenpiteitä olisi perusasetuksen 12 artiklan 3 kohdan mukaisesti muutettava uusia päätelmiä vastaavasti.D. EHDOTETUT TARKISTETUT TOIMENPITEET(17) Tutkimuksessa on käynyt ilmi, että uudelleenmääritetyt vientihinnat ovat laskeneet ja polkumyyntimarginaali on kasvanut laskua vastaavasti.Tämän lisääntyneen polkumyynnin huomioon ottamiseksi polkumyyntitoimenpiteitä olisi muutettava. Muistutetaan, että käyttöön otettiin kaksi polkumyyntitullimuotoa eli muuttuva tulli ja arvotulli. Käytännössä kaikkeen tutkimusajanjakson aikana tapahtuneeseen tuontiin sovellettiin arvotullia. Tutkimuksessa kävi ilmi, että arvotulli absorboitiin, mutta vähimmäishinnan absorptiosta ei ollut näyttöä. Tämän vuoksi neuvosto katsoo aiheelliseksi säilyttää toimenpiteiden muodon samana kuin alkuperäisessä tutkimuksessa eli muuttuvana tullina vähimmäishintaan suhteutettuna etuyhteyttä vailla olevien osapuolten osalta ja arvotullina etuyhteydessä olevien osapuolten osalta. Arvotullia muutetaan lisääntynyttä polkumyyntiä vastaavasti.Uusi arvotulli on ilmaistuna prosentteina CIF-hinnasta yhteisön rajalla 63,4 prosenttia. Vähimmäishinta, jota uudet päätelmät eivät koske, säilyy samana kuin alkuperäisessä tutkimuksessa, koska se vastaa normaaliarvoa oikaistuna CIF yhteisön rajalla -tasolle.(18) Koska voimassa olevat tullit perustuvat alkuperäisessä tutkimuksessa todettuun polkumyyntimarginaaliin ja koska ne on absorboitu, vahinkomarginaalin uudelleenarviointi ei ollut tarpeen,ON ANTANUT TÄMÄN ASETUKSEN:1 artiklaKorvataan asetuksen (EY) N:o 2402/98 1 artiklan 2 kohta seuraavasti:"Polkumyyntitullin määrä on:(a) vähimmäistuontihinnan, joka on 2 622 euroa tonnilta, ja CIF-hinnan yhteisön rajalla erotus, kun CIF-hinta yhteisön rajalla on:- alhaisempi kuin vähimmäistuontihinta (Taric-lisäkoodi A 156), ja- vahvistettu sellaisen kauppalaskun perusteella, jonka Kiinan kansantasavallassa sijaitseva viejä on laatinut osapuolelle, joka ei ole etuyhteydessä siihen.Tullia ei kanneta, jos CIF-hinta yhteisön rajalla tonnia kohden on yhtä suuri tai korkeampi kuin vähimmäistuontihinta;(b) 63,4 prosentin arvotullia vastaava määrä kaikissa edellä (a) alakohtaan kuulumattomissa tapauksissa (Taric-lisäkoodi 8900)."2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja


Tärkeä oikeudellinen huomautus

|

52004PC0687

Ehdotus neuvoston asetus unionin syrjäisimpien alueiden hyväksi toteutettavista maatalousalan erityistoimenpiteistä  /* KOM/2004/0687 lopull. - CNS 2004/0247 */

	Bryssel 28.10.2004KOM(2004) 687 lopullinen2004/0247 (CNS)EhdotusNEUVOSTON ASETUSunionin syrjäisimpien alueiden hyväksi toteutettavista maatalousalan erityistoimenpiteistä(komission esittämä)PERUSTELUTNeuvosto hyväksyi 28 päivänä kesäkuuta 2001 uudistuksen, joka koskee maatalousalan tukijärjestelmiä EY:n perustamissopimuksen 299 artiklan 2 kohdassa mainituilla syrjäisimmillä alueilla. Kyseiset toimenpiteet, jotka otettiin käyttöön vuosina 1991 ja 1992, ovat osoittautuneet tehokkaiksi maatalouden edistämisessä ja maataloustuotteiden hankinnassa näille alueille [1].Järjestelmien hallinnossa on kuitenkin ollut toivomisen varaa; hallinnon jäykkyys on tyypillistä molemmille POSEI-järjestelmien ohjelmalohkoille eli erityiselle hankintajärjestelmälle ja syrjäisimpien alueiden paikallistuotannon tukijärjestelmälle. Komission on annettava säännöksiä hankintataseiden mukauttamiseksi, jotta voitaisiin ottaa huomioon hankittavien tuotteiden määrien joskus vähäisetkin vaihtelut.Tämän lisäksi paikallistuotannon tukijärjestelmä koostuu neuvoston asetuksilla käyttöönotetuista 56 (mikro)toimenpiteestä. Näiden toimenpiteiden mukauttaminen ei ole mahdollista ilman toimielinten välistä lainsäädäntöprosessia, joka hidastaa yhteisön toimintaa ja vahingoittaa mahdollisuuksia reagoida yhteisön toiminnalla syrjäisimpien alueiden erityistilanteisiin, jotka edellyttävät usein vähäisiä summia.Sen vuoksi ehdotetaan, että muutetaan kyseisille alueille myönnettävää tukea koskevaa ajattelutapaa kannustamalla päätöksentekomenettelyyn osallistumista ja mahdollistamalla nopea reagointi alueiden erityistilanteisiin.Asetusehdotuksessa säädetään, että jäsenvaltioiden on esitettävä yksi ohjelma kutakin syrjäisintä aluetta kohti. Ohjelmien on sisällettävä luku, joka käsittelee syrjäisimmillä alueilla ihmisravinnoksi, maatalouden tuotantopanoksina tai jalostukseen käytettävien välttämättömien maataloustuotteiden erityistä hankintajärjestelmää, sekä luku, joka käsittelee paikallistuotannon tukemista.Asetuksella ei ole vaikutusta rahoituslähteisiin eikä yhteisön tuen intensiteettiin.Yhteisö rahoittaa ohjelman EMOTR:n tukiosastosta 100-prosenttisesti neuvoston asetuksessa vahvistettuun enimmäismäärään asti. Osa tuesta on varattava paikallisten maataloustuotteiden tukemiseen. Määrät on laskettu erityisen hankintatason rahoitukseen viitekaudella 2001–2003 käytettyjen määrien keskiarvon perusteella ja paikallistuotannon tuen osalta sovellettavien menokattojen mukaan.Osa edellä mainituista määristä kuuluu asetuksen (EY) N:o 1782/2003 soveltamisalaan ja sisältyy mainitun asetuksen liitteessä VIII vahvistettuihin enimmäismääriin. Komissio mukauttaa mainitun asetuksen liitteessä VIII tarkoitettuja enimmäismääriä vastaavasti täyttääkseen sille 70 artiklan 2 kohdan toisen alakohdan nojalla kuuluvan velvollisuuden.Vuoden 2001 asetuksissa esitetyt maatalousalan horisontaalisia säännöksiä koskevat poikkeukset on sisällytetty tähän asetukseen.2004/0247 (CNS)EhdotusNEUVOSTON ASETUSunionin syrjäisimpien alueiden hyväksi toteutettavista maatalousalan erityistoimenpiteistäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 36 ja 37 artiklan sekä 299 artiklan 2 kohdan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon Euroopan talous- ja sosiaalikomitean lausunnon,ottaa huomioon alueiden komitean lausunnon,sekä katsoo seuraavaa:(1) Kuljetuskustannukset ovat syrjäisimmillä alueilla korkeat ihmisravinnoksi, jalostukseen ja maatalouden tuotantopanoksina käytettävien välttämättömien tuotteiden hankintalähteiden kannalta poikkeuksellisen maantieteellisen sijainnin vuoksi. Tämän lisäksi saaristoluonteeseen ja syrjäisimpien alueiden asemaan liittyvät objektiiviset tekijät aiheuttavat toimijoille ja tuottajille syrjäisimmillä alueilla lisärajoitteita, jotka haittaavat vakavasti heidän toimintaansa. Näitä haittoja voidaan vähentää alentamalla mainittujen välttämättömien tuotteiden hintoja. Näin ollen on aiheellista ottaa käyttöön erityinen hankintajärjestelmä syrjäisimpien alueiden hankintojen varmistamiseksi ja näiden alueiden syrjäisestä sijainnista, saaristoluonteesta ja syrjäisimpien alueiden asemasta johtuvien lisäkustannusten vähentämiseksi.(2) Tätä tarkoitusta varten on perustamissopimuksen 23 artiklasta poiketen syytä vapauttaa eräiden maataloustuotteiden kolmansista maista tuleva tuonti sovellettavista tuontitulleista. Jotta voitaisiin ottaa huomioon kyseisten tuotteiden alkuperä ja niille yhteisön säännöksillä tunnustettu tullikohtelu, suoraan tuotaviksi tuotteiksi olisi katsottava erityisen hankintajärjestelmän etujen myöntämistarkoituksessa myös tuotteet, jotka ovat olleet yhteisön tullialueella sisäisessä jalostuksessa tai tullivarastossa.(3) Jotta hintojen alentamista syrjäisimmillä alueilla sekä syrjäisestä sijainnista, saaristoluonteesta ja syrjäisimpien alueiden asemasta johtuvien lisäkustannusten vähentämistä koskeva tavoite saavutettaisiin tehokkaasti ja samalla säilytettäisiin yhteisön tuotteiden kilpailukyky, yhteisön tuotteiden hankintaan syrjäisimmillä alueilla olisi myönnettävä tukia. Näissä tuissa olisi otettava huomioon syrjäisimmille alueille suuntautuvien kuljetusten lisäkustannukset ja hinnat kolmansiin maihin suuntautuvassa viennissä sekä maatalouden tuotantopanosten tai jalostukseen tarkoitettujen tuotteiden osalta saaristoluonteesta ja syrjäisimpien alueiden asemasta johtuvat lisäkustannukset.(4) Koska erityiseen hankintajärjestelmään kuuluvat määrät rajoittuvat syrjäisimpien alueiden hankintatarpeisiin, järjestelmä ei haittaa sisämarkkinoiden moitteetonta toimintaa. Erityisen hankintajärjestelmän taloudellisista hyödyistä ei lisäksi saisi aiheutua kaupan vääristymiä kyseisten tuotteiden osalta. Tästä syystä näiden tuotteiden lähettäminen tai vienti syrjäisimmiltä alueilta olisi kiellettävä. Kyseisten tuotteiden lähettäminen tai vienti olisi kuitenkin sallittava, kun erityisestä hankintajärjestelmästä aiheutuva hyöty palautetaan; jalostettujen tuotteiden lähettäminen tai vienti olisi lisäksi sallittava alueellisen kaupankäynnin tai Portugalin kahden syrjäisimmän alueen välisen kaupankäynnin mahdollistamiseksi. Lisäksi olisi otettava huomioon kaikkien syrjäisimpien alueiden perinteiset kauppavirrat kolmansiin maihin ja sen vuoksi sallittava perinteistä vientiä vastaavien jalostettujen tuotteiden vienti kaikilta syrjäisimmiltä alueilta. Tätä rajoitusta ei sovelleta myöskään jalostettujen tuotteiden perinteiseen lähettämiseen; selkeyden vuoksi on syytä täsmentää viitekausi kyseisten perinteisesti vietyjen tai lähetettyjen määrien määrittelemiseksi.(5) Hankintajärjestelmän tavoitteiden saavuttamiseksi erityisen hankintajärjestelmän taloudellisten hyötyjen on alennettava tuotantokustannuksia, ja niiden on siirryttävä loppukuluttajalle alhaisempina kuluttajahintoina. Tästä syystä niiden myöntämisen perusteena pitäisi käyttää sitä, että tuesta saatava hyöty tosiasiassa siirtyy eteenpäin. Lisäksi olisi otettava käyttöön tarvittavat valvontatoimenpiteet.(6) Syrjäisimpien alueiden paikallistuotantoa suosivaa yhteisön politiikkaa on sovellettu moniin tuotteisiin ja sitä on toteutettu monin toimenpitein, joilla edistetään näiden tuotteiden tuotantoa, kaupan pitämistä ja jalostusta. Toimenpiteet ovat osoittautuneet tehokkaiksi, ja niiden avulla on pystytty varmistamaan maataloustoiminnan jatkaminen ja kehittäminen. Yhteisön on jatkossakin myönnettävä tukea kyseiseen tuotantoon, jolla on keskeinen merkitys syrjäisimpien alueiden ympäristölliselle, sosiaaliselle ja taloudelliselle tasapainolle. Esimerkiksi maaseudun kehittämisen alalta saatu kokemus on osoittanut, että paikallisten viranomaisten kanssa harjoitettava tiiviimpi kumppanuus voi auttaa käsittelemään kyseisten alueiden erityisongelmia entistä kohdennetummalla tavalla. Näin ollen on syytä jatkaa paikallistuotannon tukemista yleisin ohjelmin, jotka laaditaan soveltuvimmalla maantieteellisellä tasolla ja jotka jäsenvaltion on toimitettava komission hyväksyttäviksi.(7) Paikallisen maataloustuotannon kehittämistä ja maataloustuotteiden hankintaa koskevien tavoitteiden saavuttamisen helpottamiseksi on syytä yhdenmukaistaa kyseisten alueiden hankintojen suunnittelua ja soveltaa järjestelmällisesti komission ja jäsenvaltioiden väliseen kumppanuuteen perustuvaa lähestymistapaa. Sen vuoksi on aiheellista säätää, että hankintaohjelman laatijoiden on oltava jäsenvaltion nimeämiä viranomaisia, jotka se on esittänyt komission hyväksyttäviksi.(8) Syrjäisimpien alueiden maataloustuottajia olisi kannustettava toimittamaan laatutuotteita, joiden kaupan pitämistä olisi edistettävä. Yhteisön käyttöön ottaman graafisen tunnuksen käyttö voisi olla tässä hyödyksi.(9) Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetussa neuvoston asetuksessa (EY) N:o 1257/1999 [2] määritellään ne maaseudun kehittämistoimenpiteet, jotka voivat saada yhteisön tukea, sekä edellytykset tuen saamiseen. Joidenkin syrjäisimmillä alueilla sijaitsevien maatilojen tai jalostusta ja kaupan pitämistä harjoittavien yritysten rakenteet ovat selkeästi riittämättömät, ja ne kärsivät erityisongelmista. Tästä syystä olisi joidenkin investointityyppien osalta voitava poiketa tiettyjen asetuksessa (EY) N:o 1257/1999 säädettyjen rakenteellisten tukien myöntämistä rajoittavista säännöksistä.(10) Asetuksen (EY) N:o 1257/1999 29 artiklan 3 kohdassa metsätaloustuen myöntäminen rajoitetaan metsiin ja metsäaloihin, jotka ovat yksityisten omistajien tai heidän yhdistystensä tai kuntien tai kuntayhtymien omistuksessa. Osa syrjäisimmillä alueilla sijaitsevista metsistä ja metsäaloista on muiden julkisviranomaisten kuin kuntien omistuksessa. Näin ollen on aiheellista säätää mainitussa artiklassa säädettyjen edellytysten lieventämisestä.(11) Asetuksen (EY) N:o 1257/1999 24 artiklan 2 kohdassa sekä liitteessä määritetään maatalouden ympäristöohjelman nojalla myönnettävän yhteisön tuen vuotuiset enimmäismäärät. Azorien tiettyjen hyvin herkkien laidunalueiden ympäristöllisesti erityisten olosuhteiden sekä maiseman ja maatalousmaan perinteisten ominaispiirteiden, erityisesti Madeiran pengerviljelmien, säilyttämisen huomioon ottamiseksi olisi säädettävä mahdollisuudesta korottaa näitä määriä enintään kaksinkertaisiksi eräiden määriteltyjen toimenpiteiden osalta.(12) Komission pysyvään käytäntöön, jonka mukaan valtiontukia ei saa myöntää toimintatukina perustamissopimuksen liitteeseen I kuuluvien maataloustuotteiden tuotantoon, jalostukseen tai kaupan pitämiseen, voidaan myöntää poikkeus, jotta voidaan lieventää syrjäisimpien alueiden maataloustuotannon erityisrajoitteita, jotka aiheutuvat syrjäisestä sijainnista, saaristoluonteesta, syrjäisimpien alueiden asemasta, viljelyalan vähäisyydestä, pinnanmuodostuksesta, ilmasto-oloista ja siitä, että eräät toimijat ovat taloudellisesti riippuvaisia vain muutamista tuotteista.(13) Ranskan merentakaisten departementtien maataloustuotannon kasvinsuojelutilanne kärsii erityisistä ilmastollisiin olosuhteisiin sekä kyseessä olevissa departementeissa tähän asti käytettyjen torjuntamenetelmien riittämättömyyteen liittyvistä vaikeuksista. Siksi on tarpeen ottaa käyttöön myös biologisia menetelmiä käyttäviä haitallisten organismien torjuntaohjelmia ja täsmentää yhteisön rahoitusosuus näiden ohjelmien toteutuksessa.(14) Viininviljely on yleisin viljelymuoto Madeiralla ja Kanariansaarilla ja erittäin tärkeä Azorien alueille, joten sen jatkuminen on taloudellisista ja ympäristösyistä välttämätöntä. Tuotannon tukemiseksi kyseisillä alueilla ei pitäisi soveltaa luopumispalkkioita eikä markkinoiden sääntelymekanismeja lukuun ottamatta erityistä tislaustoimenpidettä, jota olisi voitava soveltaa Kanariansaarilla laatuongelmista aiheutuvien poikkeuksellisten markkinahäiriöiden ilmaantuessa. Lisäksi tekniset ja sosiaalis-taloudelliset ongelmat ovat estäneet sen, että kaikilla niillä Madeiran ja Azorien viljelyaloilla, joille on istutettu viinialan yhteisessä markkinajärjestelyssä kiellettyjä hybridiviiniköynnöslajikkeita, siirrytään käyttämään toisia lajikkeita määräajan kuluessa. Näillä viljelmillä tuotettu viini on tarkoitettu yksinomaan paikalliseen perinteiseen kulutukseen. Määräajan pidentämisen myötä kyseisillä viljelmillä olisi mahdollista siirtyä uusiin lajikkeisiin ja säilyttää samalla kyseisten alueiden voimakkaasti viininviljelyyn perustuva talousrakenne. Portugalin olisi ilmoitettava joka vuosi komissiolle, miten uusiin lajikkeisiin siirtyminen kyseisillä viljelyaloilla edistyy.(15) Maitoalan uudelleenjärjestelyä ei ole vielä saatettu päätökseen Azoreilla. Ottaen huomioon Azorien suuri riippuvuus maitoalasta sekä muut haitat, jotka liittyvät alueen syrjäiseen sijaintiin ja vaihtoehtoisten kannattavien tuotantosuuntien puuttumiseen, on tarpeen vahvistaa poikkeus, jota on sovellettu maito- ja maitotuotealan maksun vahvistamisesta 29 päivänä syyskuuta 2003 annetun neuvoston asetuksen (EY) N:o 1788/2003 [3] eräisiin säännöksiin. Kyseinen poikkeus otettiin käyttöön tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001 [4] 23 artiklalla, ja sen soveltamista jatketaan tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) annetun asetuksen (EY) N:o 1453/2001 muuttamisesta siltä osin kuin se koskee maito- ja maitotuotealan lisämaksun soveltamista Azoreilla 17 päivänä joulukuuta 2003 annetulla neuvoston asetuksella (EY) N:o 55/2004.(16) Madeiralla lehmänmaidon tuotantoon myönnetty tuki ei ole ollut riittävä kotimaisten ja ulkomaisten hankintojen tasapainon säilyttämiseksi erityisesti siitä syystä, että alan raskaat rakenteet aiheuttavat vaikeuksia ja alalla on heikot valmiudet sopeutua uudenlaisiin yritysympäristöihin. Sen vuoksi on syytä sallia edelleen iskukuumennetun maidon tuotanto yhteisön alkuperää olevasta maitojauheesta, jotta paikallinen kulutustarve voitaisiin kattaa laajemmin.(17) Koska paikallista tuotantoa on tarpeen ylläpitää kannustavalla tavalla, on perusteltua olla soveltamatta asetusta (EY) N:o 1788/2003 Ranskan merentakaisissa departementeissa ja Madeiralla. Tämä poikkeus olisi vahvistettava Madeiralla 4 000 tonnin rajoissa siten, että 2 000 tonnia siitä on tarkoitettu nykyistä tuotantoa varten ja enintään 2 000 tonniksi tällä hetkellä arvioitu määrä tuotannon järkevää kehittämistä varten.(18) Perinteistä karjankasvatusta olisi tuettava. Merentakaisten departementtien ja Madeiran paikallisten kulutustarpeiden tyydyttämiseksi olisi vuotuisen enimmäismäärän rajoissa sallittava lihotettavaksi tarkoitettujen urospuolisten nautaeläinten tullivapaa tuonti kolmansista maista. Olisi jatkettava asetuksella (EY) N:o 1782/2003 Portugalin osalta käyttöön otettua mahdollisuutta siirtää emolehmäpalkkio-oikeuksia mannermaalta Azoreille ja mukautettava kyseistä välinettä uusiin syrjäisimpien alueiden tukea koskeviin sääntöihin.(19) Tupakanviljely on perinteisesti ollut hyvin tärkeässä osassa Kanariansaarilla. Taloudellisesti ajateltuna se on jalostuselinkeinona edelleen yksi alueen merkittävimmistä teollisuustuotannon aloista. Yhteiskunnalliselta näkökannalta pienviljelijöiden harjoittama tupakanviljely on hyvin työvoimavaltaista. Tämä viljelymuoto ei ole kuitenkaan tarpeeksi kannattavaa ja on vaarassa kadota. Itse asiassa tupakkaa tuotetaan nykyään pienellä viljelyalalla La Palman saarella, jossa tuotetaan sikareita käsiteollisesti. Espanjalle olisi sen vuoksi annettava lupa jatkaa yhteisön tukea täydentävän tuen myöntämistä tämän perinteisen viljelymuodon ja siihen perustuvan käsiteollisuuden säilyttämiseksi. Tupakkatuotteiden teollisen tuotannon ylläpitämiseksi Kanariansaarille tuotava raakatupakka ja osittain valmistettu tupakka olisi edelleen vapautettava tulleista 20 000 tonnia riivittyä raakatupakkaa vastaavan vuosittaisen tuonnin rajoissa.(20) Tämän asetuksen täytäntöönpanon ei pitäisi vaikuttaa syrjäisimmille alueille tähän asti myönnetyn erityistuen tasoon. Jäsenvaltioilla olisi tästä syystä oltava tarvittavien toimenpiteiden toteuttamista varten käytettävissään sitä tukea vastaavat määrät, jota yhteisö on jo myöntänyt yhteisön tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001 [5], asetuksen (EY) N:o 1453/2001 ja tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001 [6] nojalla, sekä määrät, jotka myönnetään kyseisille alueille sijoittautuneille karjankasvattajille naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 [7] lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001 [8] ja viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 [9] nojalla, ja määrät, jotka myönnetään Ranskan merentakaisen Réunionin departementin riisin hankintaan riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 [10] 5 artiklan nojalla. Tällä asetuksella perustetun syrjäisimpien alueiden maataloustuotantoa koskevan uuden tukijärjestelmän mukainen tuki olisi sovitettava yhteen muualla yhteisössä samoihin tuotantosuuntiin myönnettävän tuen kanssa.(21) On syytä kumota asetukset (EY) N:o 1452/2001, (EY) N:o 1453/2001 ja (EY) N:o 1454/2001. Tämän lisäksi on järjestelmien yhteensovittamisen varmistamiseksi syytä muuttaa yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annettu neuvoston asetus (EY) N:o 1782/2003 [11] ja asetus (EY) N:o 1785/2003. Tämän asetuksen täytäntöönpanemiseksi tarvittavat toimenpiteet olisi vahvistettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [12] mukaisesti.(22) Tässä asetuksessa säädettyjä ohjelmia olisi sovellettava vuoden 2006 alusta. Jotta ohjelmia voitaisiin soveltaa mainitusta ajankohdasta, on syytä säätää, että jäsenvaltiot ja komissio voivat tämän asetuksen voimaantulopäivän ja sen soveltamispäivän välisenä aikana toteuttaa valmistelevia toimenpiteitä,ON ANTANUT TÄMÄN ASETUKSEN:I osasto Kohde1 ARTIKLA KOHDETässä asetuksessa säädetään erityistoimenpiteistä perustamissopimuksen 299 artiklan 2 kohdassa tarkoitettujen unionin alueiden, jäljempänä ’syrjäisimmät alueet’, syrjäisestä sijainnista, syrjäisempien alueiden asemasta ja saaristoluonteesta aiheutuvien ongelmien ratkaisemiseksi.II OSASTOErityinen hankintajärjestelmä2 ARTIKLA ARVIOITU HANKINTATASE1. Otetaan käyttöön erityinen hankintajärjestelmä, joka koskee liitteessä I lueteltuja ihmisravinnoksi, muiden tuotteiden valmistukseen tai maatalouden tuotantopanoksina käytettäviä välttämättömiä maataloustuotteita syrjäisimmillä alueilla.2. Arvioidussa hankintataseessa ilmoitetaan määrällisesti liitteessä I lueteltujen tuotteiden vuotuiset hankintatarpeet. Paikallisille markkinoille tarkoitettuja tai perinteisesti muualle yhteisöön lähetettäviä taikka alueellisen tai perinteisen kaupankäynnin osana kolmansiin maihin vietäviä tuotteita pakkaavan tai jalostavan teollisuuden tarpeista voidaan tehdä erillinen arvioitu tase.3 artiklaJärjestelmän toiminta1. Kolmansista maista tulevista erityiseen hankintajärjestelmään kuuluvista tuotteista, jotka tuodaan suoraan syrjäisimmille alueille, ei kanneta tullia arvioidussa hankintataseessa ilmoitettujen määrien rajoissa.Tämän osaston soveltamiseksi yhteisön tullialueella sisäisessä jalostuksessa tai tullivarastossa olleita tuotteita pidetään suoraan kolmansista maista tuotuina.2. Syrjäisimmille alueille myönnetään tukea yhteisön interventiotoimenpiteiden osana julkisiin varastoihin varastoitujen tai yhteisön markkinoilla saatavilla olevien tuotteiden hankintaa varten 2 artiklan 2 kohdan mukaisesti määritettävien tarpeiden tyydyttämisen takaamiseksi hintojen ja laadun osalta ja yhteisöstä tulevien hankintojen osuuden säilyttämiseksi.Tuen määrä vahvistetaan kunkin tuotetyypin osalta ottaen huomioon syrjäisimmille alueille suuntautuvien kuljetusten lisäkustannukset ja hinnat kolmansiin maihin suuntautuvassa viennissä sekä jalostukseen tarkoitettujen tuotteiden tai maatalouden tuotantopanosten osalta saaristoluonteesta ja syrjäisimpien alueiden asemasta johtuvat lisäkustannukset.3. Erityinen hankintajärjestelmä pannaan täytäntöön ottaen huomioon erityisesti:a) syrjäisimpien alueiden erityistarpeet ja, kun kyseessä ovat jalostukseen tarkoitetut tuotteet tai maatalouden tuotantopanokset, edellytetyt laatuvaatimukset;b) muun yhteisön kanssa käytävä kauppa;c) suunniteltujen tukien taloudelliset näkökohdat.4. Erityisen hankintajärjestelmän soveltaminen edellyttää tuontitullista vapautuksesta tai yhteisön tuesta johtuvan taloudellisen edun tosiasiallista siirtämistä loppukäyttäjälle.4 artiklaVienti kolmansiin maihin ja lähettäminen muualle yhteisöön1. Erityiseen hankintajärjestelmään kuuluvia tuotteita voidaan viedä kolmansiin maihin tai lähettää muualle yhteisöön ainoastaan edellytyksin, jotka komissio vahvistaa 26 artiklan 2 kohdassa tarkoitettua menettelyä noudattaen.Kyseisiin edellytyksiin kuuluvat erityisesti tuontitullien maksaminen 3 artiklan 1 kohdassa tarkoitetuista tuotteista tai 3 artiklan 2 kohdassa tarkoitetuista tuotteista erityisen hankintajärjestelmän osana saatujen tukien palauttaminen.Edellytyksiä ei sovelleta Ranskan merentakaisten departementtien väliseen kauppaan.2. Edellä 1 kohdassa tarkoitettua rajoitusta ei sovelleta erityiseen hankintajärjestelmään kuuluneista tuotteista syrjäisimmillä alueilla jalostettuihin tuotteisiin, jotka:a) viedään kolmansiin maihin tai lähetetään muualle yhteisöön perinteistä lähettämistä tai perinteistä vientiä vastaavien määrien rajoissa. Komissio vahvistaa nämä määrät ja vastaanottajina olevat kolmannet maat 26 artiklan 2 kohdassa tarkoitettua menettelyä noudattaen vuosien 1989, 1990 ja 1991 lähetysten tai viennin keskiarvon perusteella;b) viedään kolmansiin maihin osana alueellista kauppaa 26 artiklan 2 kohdassa tarkoitettua menettelyä noudattaen vahvistettuja edellytyksiä;c) lähetetään Azoreilta Madeiralle tai Madeiralta Azoreille.Kyseisten tuotteiden vientiin ei myönnetä tukea.5 artiklaHankintaohjelmien hyväksyminen1. Jäsenvaltioiden on toimitettava komissiolle 24 artiklan 2 ja 3 kohdassa tarkoitettujen rahoitusvarojen rajoissa hankintaohjelmaa koskeva luonnos, jossa esitetään erityisesti:a) arvioidun hankintataseen luonnos;b) yhteisön hankintaa varten myöntämän tuen osuus ja määrä.2. Hankintaohjelmat hyväksytään 26 artiklan 2 kohdassa tarkoitettua menettelyä noudattaen. Liitteessä I olevien tuotteiden luetteloa voidaan tarkistaa samaa menettelyä noudattaen syrjäisimpien alueiden tarpeiden kehityksen mukaan.6 artiklaAzorien raakasokerin hankintaAzorien raakasokerin hankinnassa tarpeet arvioidaan ottaen huomioon alueen sokerijuurikkaan tuotannon kehitys. Hankintajärjestelmään kuuluvat määrät määritetään siten, että Azoreilla vuosittain puhdistettavan sokerin kokonaismäärä on enintään 10 000 tonnia.7 artiklaRiisin tuonti RéunionilleRanskan merentakaiseen Réunionin departementtiin tuoduista, siellä kulutettaviksi tarkoitetuista CN-koodeihin 1006 10 ja 1006 40 00 kuuluvista tuotteista ei kanneta tullia.8 artiklaJärjestelmän soveltamista koskevat yksityiskohtaiset säännötTämän osaston soveltamista koskevat yksityiskohtaiset säännöt annetaan 26 artiklan 2 kohdassa tarkoitettua menettelyä noudattaen. Niissä määritellään erityisesti, millä edellytyksillä jäsenvaltiot voivat muuttaa erityiseen hankintajärjestelmään kuuluville eri tuotteille vuosittain myönnettävien varojen kohdentamista ja ottaa tarvittaessa käyttöön tuonti- tai toimitustodistusjärjestelmiä.III OSASTOPaikallista maataloustuotantoa koskevat tukitoimenpiteet9 artikla Tukiohjelmat1. Syrjäisimmillä alueilla otetaan käyttöön yhteisön tukiohjelmia, jotka sisältävät EY:n perustamissopimuksen kolmannen osan II osaston soveltamisalaan kuuluvaa paikallista maataloustuotantoa edistäviä erityistoimenpiteitä.2. Yhteisön tukiohjelmia laaditaan kyseisen jäsenvaltion soveltuvimmaksi katsomalla maantieteellisellä tasolla. Niiden laatimisesta vastaavat jäsenvaltion nimeämät toimivaltaiset viranomaiset, ja jäsenvaltio toimittaa ne komissiolle sen jälkeen, kun se on neuvotellut toimivaltaisten viranomaisten ja järjestöjen kanssa tarkoituksenmukaisella alueellisella tasolla.3. Kunkin syrjäisimmän alueen osalta voidaan esittää vain yksi yhteisön tukiohjelma.10 artikla ToimenpiteetYhteisön tukiohjelmat sisältävät toimenpiteet, jotka ovat tarpeen paikallisen maataloustuotannon jatkuvuuden ja kehittämisen varmistamiseksi kullakin syrjäisimmällä alueella.11 artikla Yhteensopivuus ja johdonmukaisuus1. Tukiohjelmien osana toteutettavien toimenpiteiden on noudatettava yhteisön lainsäädäntöä ja oltava johdonmukaisia muun yhteisön politiikan ja sen mukaisesti sovellettavien toimenpiteiden kanssa.2. On varmistettava tukiohjelmien osana toteutettavien toimenpiteiden johdonmukaisuus niiden toimenpiteiden kanssa, jotka toteutetaan osana yhteisen maatalouspolitiikan muita välineitä ja erityisesti yhteisiin markkinajärjestelyihin, maaseudun kehittämiseen, tuotteiden laatuun, eläinten hyvinvointiin ja ympäristön suojeluun liittyviä välineitä.Erityisesti säädetään, että tämän asetuksen mukaisia toimenpiteitä ei voi rahoittaa:a) yhteisen markkinajärjestelyn mukaisesti käyttöön otettujen palkkio- tai tukijärjestelmien lisätukena, lukuun ottamatta puolueettomin kriteerein perusteltuja poikkeustapauksia;b) tukena tutkimushankkeisiin, tutkimushankkeita tukeviin toimenpiteisiin tai toimenpiteisiin, joille voidaan myöntää yhteisön rahoitusta neuvoston päätöksen 90/424/ETY [13] nojalla;c) tukena asetuksen (EY) N:o 1257/1999 soveltamisalaan kuuluviin toimenpiteisiin.12 artiklaYhteisön tukiohjelmien sisältöYhteisön tukiohjelman on sisällettävä:a) kyseisen maataloustuotannon tilanteen määrällinen kuvaus, josta käyvät ilmi kehityserot, -kuilut ja -mahdollisuudet, käytetyt määrärahat ja neuvoston asetusten (ETY) N:o 3763/91 [14], (ETY) N:o 1600/92 [15], (ETY) 1601/92 [16], (EY) N:o 1452/2001, (EY) N:o 1453/2001 ja (EY) N:o 1454/2001 nojalla toteutettujen toimien tärkeimmät tulokset käytettävissä olevat arviot huomioon ottaen;b) ehdotetun strategian kuvaus, valitut toimintalinjat ja määrälliset tavoitteet sekä arvio odotettavissa olevista taloudellisista, ympäristöllisistä ja sosiaalisista vaikutuksista, työllisyysvaikutukset mukaan luettuina;c) suunniteltujen toimenpiteiden ja erityisesti ohjelman täytäntöönpanemiseksi käyttöön otettavien tukijärjestelmien kuvaus ja tarvittaessa tiedot tutkimusten, esittelyhankkeiden, koulutuksen tai teknisen avun toimien tarpeesta kyseisten toimenpiteiden valmistelussa, toteuttamisessa tai mukauttamisessa;d) toimenpiteiden toteuttamisaikataulu ja alustava kokonaisrahoitustaulukko, jossa esitetään käytettävissä olevat määrärahat;e) ohjelmien eri toimenpiteiden yhteensopivuutta ja johdonmukaisuutta koskevat perustelut sekä seurantaa ja arviointia varten käytettävien määrällisten kriteerien ja indikaattorien määritelmä;f) järjestelyt ohjelmien tehokkaan ja tarkoituksenmukaisen täytäntöönpanon varmistamiseksi, mukaan luettuina tiedotus, seuranta ja arviointi, määrällisten arviointi-indikaattoreiden määritteleminen sekä järjestelyt tarkastuksia ja seuraamuksia varten;g) toimivaltaisten viranomaisten ja ohjelmien täytäntöönpanosta vastaavien elinten nimeäminen sekä asiaan liittyvien viranomaisten tai elinten sekä talouselämän osapuolten ja työmarkkinaosapuolten nimeäminen sopivilla tasoilla samoin kuin käytyjen neuvottelujen tulokset.13 artikla Esittäminen, hyväksyminen, soveltaminen ja muuttaminen1. Tukiohjelmat on esitettävä viimeistään kuuden kuukauden kuluttua tämän asetuksen voimaantulosta.2. Komissio arvioi ehdotetut ohjelmat ja hyväksyy ne 26 artiklan 2 kohdassa tarkoitettua menettelyä noudattaen kuuden kuukauden kuluessa niiden esittämisestä.3. Ohjelmia sovelletaan 1 päivästä tammikuuta 2006.4. Edellytykset, joiden mukaisesti jäsenvaltiot voivat muuttaa tukitoimenpiteitä tai niihin myönnettyjen varojen kohdentamista, määritellään 26 artiklan 2 kohdassa tarkoitettua menettelyä noudattaen.14 artikla SeurantatoimenpiteetMenettelyt sekä fyysiset ja taloudelliset indikaattorit, joilla varmistetaan yhteisön tukiohjelmien täytäntöönpanon tehokas seuranta, vahvistetaan 26 artiklan 2 kohdassa tarkoitettua menettelyä noudattaen.IV OSASTOLiitännäistoimenpiteet15 ARTIKLA Graafinen tunnus1. Otetaan käyttöön graafinen tunnus, jonka tarkoituksena on parantaa syrjäisimpien alueiden laadukkaiden jalostettujen tai jalostamattomien tyypillisten maataloustuotteiden tuntemusta ja lisätä niiden kulutusta.2. Ammattialan järjestöt tekevät ehdotuksen 1 kohdassa säädetyn graafisen tunnuksen käyttöedellytyksistä. Kansallisten viranomaisten on toimitettava kyseiset ehdotukset ja lausuntonsa komission hyväksyttäviksi.Tunnuksen käyttöä valvoo julkinen viranomainen tai kansallisten toimivaltaisten viranomaisten hyväksymä elin.16 artikla Maaseudun kehittäminen1. Poiketen siitä, mitä asetuksen (EY) N:o 1257/1999 7 artiklassa säädetään, syrjäisimpien alueiden tuen kokonaisarvo rajoitetaan 75 prosenttiin tukikelpoisten investointien enimmäismäärästä niiden investointien osalta, joilla pyritään erityisesti tuotannon monipuolistamiseen, uudelleenjärjestelyihin tai kestävään maatalouteen suuntautumiseen neuvoston asetuksen (EY) N:o 1260/1999 [17] 18 artiklan 3 kohdassa ja 19 artiklan 4 kohdassa tarkoitetuissa ohjelma-asiakirjan täydennyksissä määriteltävillä taloudelliselta kooltaan erittäin pienillä maatiloilla.2. Poiketen siitä, mitä asetuksen (EY) N:o 1257/1999 28 artiklan 2 kohdassa säädetään, syrjäisimpien alueiden tuen kokonaisarvo rajoitetaan 65 prosenttiin tukikelpoisten investointien enimmäismäärästä niiden investointien osalta, jotka suunnataan pääasiassa paikallisia maataloustuotteita jalostaviin ja kaupan pitäviin yrityksiin asetuksen (EY) N:o 1260/1999 18 artiklan 3 kohdassa ja 19 artiklan 4 kohdassa tarkoitetuissa ohjelma-asiakirjan täydennyksissä määriteltävillä aloilla. Kyseisen, pienille ja keskisuurille yrityksille myönnettävän tuen kokonaisarvo rajoitetaan samoin edellytyksin 75 prosenttiin.3. Asetuksen (EY) N:o 1257/1999 29 artiklan 3 kohdassa säädettyä rajoitusta ei sovelleta merentakaisten departementtien, Azorien ja Madeiran alueella sijaitseviin trooppisiin tai subtrooppisiin metsiin ja metsäaloihin.4. Poiketen siitä, mitä asetuksen (EY) N:o 1257/1999 24 artiklan 2 kohdassa säädetään, mainitun asetuksen liitteessä säädettyjä yhteisön tuen vuotuisia enimmäismääriä voidaan korottaa enintään kaksinkertaisiksi Azorien järvien suojelutoimenpiteiden sekä maiseman ja maatalousmaan perinteisten ominaispiirteiden säilyttämistoimenpiteiden, erityisesti Madeiran pengerviljelmiä tukevien kivimuurien säilyttämisen, osalta.5. Tämän artiklan mukaisesti suunniteltuja toimenpiteitä on kuvailtava lyhyesti näitä alueita koskevissa asetuksen (EY) N:o 1260/1999 18 ja 19 artiklassa tarkoitetuissa ohjelmissa.17 artikla Valtiontuet1. Komissio voi hyväksyä Euroopan yhteisön perustamissopimuksen liitteeseen I kuuluvien maataloustuotteiden, joihin sovelletaan mainitun perustamissopimuksen 87, 88 ja 89 artiklan määräyksiä, tuotannon, jalostuksen ja kaupan pitämisen aloilla toimintatukia, joilla pyritään vähentämään syrjäisimpien alueiden syrjäisestä sijainnista, saaristoluonteesta ja syrjäisempien alueiden asemasta johtuvia maataloustuotannon erityisrajoitteita.2. Jäsenvaltiot voivat myöntää täydentävää rahoitusta III osastossa tarkoitettujen yhteisön tukiohjelmien täytäntöönpanemiseksi. Jäsenvaltioiden on tällöin annettava tiedoksi valtiontuki, jonka komissio hyväksyy tämän asetuksen mukaisesti kyseisten ohjelmien osana. Näin tiedoksiannettu tuki katsotaan perustamissopimuksen 88 artiklan 3 kohdan ensimmäisen virkkeen mukaisesti tiedoksiannetuksi.18 artikla Kasvien terveyttä koskevat ohjelmat1. Ranskan ja Portugalin on esitettävä komissiolle ohjelmia kasveille tai kasviperäisille tuotteille haitallisten organismien torjumiseksi merentakaisissa departementeissa sekä Azoreilla ja Madeiralla. Kyseisissä ohjelmissa on täsmennettävä erityisesti asetetut tavoitteet, toteutettavat toimet sekä niiden kesto ja kustannukset. Tämän artiklan mukaisesti esitetyt ohjelmat eivät koske banaanien kasvinsuojelua.2. Yhteisö osallistuu 1 kohdassa säädettyjen ohjelmien rahoitukseen alueiden tilannetta koskevan teknisen selvityksen perusteella.3. Edellä 2 kohdassa tarkoitetusta yhteisön rahoitusosuudesta ja tuen määrästä päätetään 26 artiklan 2 kohdassa tarkoitettua menettelyä noudattaen. Toimenpiteet, joihin voidaan myöntää yhteisön rahoitusta, määritellään samaa menettelyä noudattaen.Rahoitusosuus voi kattaa enintään 60 prosenttia tukikelpoisista menoista merentakaisissa departementeissa ja enintään 75 prosenttia tukikelpoisista menoista Azoreilla ja Madeiralla. Maksu suoritetaan Ranskan ja Portugalin toimittamien asiakirjojen perusteella. Tarvittaessa komissio voi järjestää tutkimuksia, jotka neuvoston direktiivin 2000/29/EY [18] 21 artiklassa tarkoitetut asiantuntijat toteuttavat komission lukuun.19 artikla Viini1. Azoreilla ja Madeiralla ei sovelleta neuvoston asetuksen (EY) N:o 1493/1999 [19] II osaston II luvun ja III osaston I ja II luvun eikä komission asetuksen (EY) N:o 1227/2000 [20] III luvun säännöksiä.2. Poiketen siitä, mitä asetuksen (EY) N:o 1493/1999 19 artiklan 1 kohdassa säädetään, viinirypäleitä, jotka ovat peräisin kielletyistä hybridiviiniköynnöslajikkeista (Noah, Othello, Isabelle, Jacquez, Clinton, Herbemont) ja joita korjataan Azoreiden ja Madeiran alueilla, saa käyttää sellaisen viinin tuotantoon, joka jää mainittujen alueiden sisälle.Portugali lopettaa asteittain 31 päivään joulukuuta 2006 mennessä viljelyn sellaisilla aloilla, joille on istutettu kiellettyjä hybridiviiniköynnöslajikkeita, asetuksen (EY) N:o 1493/1999 II osaston III luvussa säädettyjä järjestelmiä tarvittaessa hyödyntäen.Portugali ilmoittaa joka vuosi komissiolle, miten uusiin lajikkeisiin siirtyminen ja rakenneuudistus edistyvät niillä viljelyaloilla, joille on istutettu kiellettyjä hybridiviiniköynnöslajikkeita.3. Kanariansaarilla ei sovelleta asetuksen (EY) N:o 1493/1999 II osaston II luvun ja III osaston eikä asetuksen (EY) N:o 1227/2000 III luvun säännöksiä lukuun ottamatta asetuksen (EY) N:o 1493/1999 30 artiklassa säädettyä erityistä tislaustoimenpidettä laatuongelmista aiheutuvien poikkeuksellisten markkinahäiriöiden esiintyessä.20 artikla Maito1. Markkinointivuodesta 1999/2000 alkaen lisämaksun jakamiseksi asetuksen (EY) N:o 1788/2003 4 artiklassa tarkoitettujen tuottajien kesken ainoastaan kyseisen asetuksen 5 artiklan c alakohdan määritelmän mukaisten tuottajien, jotka ovat sijoittuneet Azoreille, harjoittavat tuotantoa Azoreilla ja pitävät kaupan tämän kohdan kolmannen alakohdan mukaisesti määritetyllä prosenttiosuudella korotetun viitemääränsä ylittäviä määriä, katsotaan vaikuttaneen ylitykseen.Lisämaksu peritään määriltä, jotka ylittävät edellä mainitulla prosenttimäärällä korotetun viitemäärän sen jälkeen, kun tämän korotuksen rajoissa käyttämättä jääneet määrät on jaettu uudelleen asetuksen (EY) N:o 1788/2003 5 artiklan c alakohdassa tarkoitettujen kaikkien Azoreille sijoittautuneiden ja Azoreilla tuotantoa harjoittavien tuottajien kesken suhteessa kunkin tällaisen tuottajan käytössä olevaan viitemäärään.Ensimmäisessä alakohdassa tarkoitettu prosenttiosuus vastaa markkinointivuosien 1999/2000–2004/2005 osalta 73 000 tonnin määrän ja markkinointivuodesta 2005/2006 alkaen 23 000 tonnin määrän sekä kullakin maatilalla 31 päivänä maaliskuuta 2000 käytettävissä olleiden viitemäärien summan välistä suhdetta. Sitä sovelletaan ainoastaan maatilalla 31 päivänä maaliskuuta 2000 käytettävissä olleisiin viitemääriin.2. Kaupan pidettyjä maito- tai maitoekvivalenttimääriä, jotka ylittävät viitemäärät mutta eivät 1 kohdassa tarkoitettua prosenttimäärää kyseisessä kohdassa säädetyn uudelleenjaon jälkeen, ei oteta huomioon asetuksen (ETY) N:o 1788/2003 1 artiklan mukaisesti laskettavaa Portugalin viitemäärän mahdollista ylitystä todettaessa.3. Asetuksessa (EY) N:o 1788/2003 säädettyä lehmänmaidontuottajia koskevaa lisämaksujärjestelmää ei sovelleta merentakaisiin departementteihin 4 000 tonnin paikallisen maidontuotannon rajoissa eikä Madeiraan.4. Poiketen siitä, mitä neuvoston asetuksen (EY) N:o 2597/97 [21] 2 ja 3 artiklassa säädetään ja paikallisten kulutustarpeiden rajoissa Madeiralle annetaan lupa tuottaa iskukuumennettua maitoa yhteisön alkuperää olevasta maitojauheesta edellyttäen, että toimenpiteellä turvataan paikallisesti tuotetun maidon keräys ja menekki. Tämä tuote on tarkoitettu ainoastaan paikalliseen kulutukseen.Tämän kohdan soveltamista koskevat yksityiskohtaiset säännöt annetaan 26 artiklan 2 kohdassa tarkoitettua menettelyä noudattaen. Yksityiskohtaisissa säännöissä määritetään erityisesti paikallisesti tuotetun tuoreen maidon määrä, joka on käytettävä ensimmäisessä alakohdassa tarkoitetun iskukuumennetun maidon tuottamiseen.21 artiklaKarjankasvatus1. Siihen asti kun paikallisten nuorten urospuolisten nautaeläinten määrä on riittävä varmistamaan paikallisen lihantuotannon ylläpitämisen ja kehittymisen merentakaisissa departementeissa ja Madeiralla, on mahdollista tuoda ilman asetuksen (EY) N:o 1254/1999 30 artiklassa tarkoitettuja tulleja paikan päällä lihotettaviksi sellaisia nautaeläimiä, jotka ovat peräisin kolmansista maista ja tarkoitettu kulutukseen merentakaisissa departementeissa ja Madeiralla.Edellä olevan 3 artiklan 4 kohtaa ja 4 artiklan 1 kohtaa sovelletaan niihin eläimiin, joihin sovelletaan tämän kohdan ensimmäisessä alakohdassa tarkoitettua vapautusta.2. Edellä 1 kohdassa tarkoitetun vapautuksen piiriin kuuluvien eläinten määrät vahvistetaan, jos tuontitarve on paikallisen tuotannon kehityksen mukaan perusteltu. Kyseiset määrät ja tämän artiklan soveltamista koskevat yksityiskohtaiset säännöt, erityisesti lihotuskauden vähimmäispituus, vahvistetaan 26 artiklan 2 kohdassa tarkoitettua menettelyä noudattaen. Kyseiset eläimet on tarkoitettu ensisijaisesti tuottajille, joiden pitämistä eläimistä vähintään 50 prosenttia on paikallista alkuperää olevia lihotuseläimiä.3. Sovellettaessa asetuksen (EY) N:o 1782/2003 68 artiklan 2 kohdan a alakohdan i alakohtaa Portugali voi alentaa emolehmäpalkkio-oikeuksien kansallista enimmäismäärää. Asetuksen (EY) N:o 1782/2003 68 artiklan 2 kohdan a alakohdan i alakohdan mukaisesti vahvistetusta enimmäismäärästä siirretään tällaisessa tapauksessa 26 artiklan 2 kohdassa tarkoitettua menettelyä noudattaen vastaava määrä 24 artiklan 2 kohdan toisessa luetelmakohdassa säädettyihin rahoitusvaroihin.22 artiklaValtiontuki tupakan tuotantoonEspanja saa myöntää Kanariansaarilla neuvoston asetuksen (ETY) N:o 2075/92 [22] I osastossa säädetyn palkkion lisäksi tupakan tuotantotukea. Tämän tuen myöntäminen ei saa johtaa syrjintään saaristoalueen tuottajien välillä.Tuki voi olla enintään ensimmäisessä alakohdassa tarkoitetun yhteisön palkkion suuruinen. Täydentävää tukea voidaan myöntää enintään 10 tonnille vuodessa.23 artiklaVapautus tupakasta kannettavasta tullista1. Tulleja ei kanneta tuotaessa suoraan Kanariansaarille raakatupakkaa ja osittain valmistettua tupakkaa, jotka kuuluvat:a) CN-koodiin 2401,b) seuraaviin alanimikkeisiin:-  2401 10 riipimätön raakatupakka,-  2401 20 riivitty raakatupakka,-  ex 24 01 20 sikarien peitelehdet, alustoissa, rullissa, tupakan valmistukseen,-  2401 30 tupakanjätteet,-  ex 24 02 10 sikarit, käärityt tai käärimättömät,-  ex 24 03 10 leikattu tupakka (valmiit tupakkasekoitukset savukkeiden, pikkusikarien ja sikarien valmistukseen),-  ex 24 03 91 "homogenoitu" tai "rekonstruoitu" tupakka, myös levyinä tai nauhoina,-  ex 24 03 99 paisutettu tupakka.Ensimmäisessä alakohdassa säädettyä vapautusta sovelletaan tupakkatuotteiden paikalliseen valmistukseen tarkoitettuihin tuotteisiin 20 000 tonnia riivittyä raakatupakkaa vastaavan vuosittaisen tuonnin rajoissa.2. Tämän artiklan soveltamista koskevat yksityiskohtaiset säännöt annetaan 26 artiklan 2 kohdassa tarkoitettua menettelyä noudattaen.V OSASTORahoitussäännökset24 ARTIKLA RAHOITUSVARAT1. Edellä 16 artiklassa säädettyjä toimenpiteitä lukuun ottamatta tässä asetuksessa säädetyt toimenpiteet ovat neuvoston asetuksen (EY) N:o 1258/1999 [23] 2 artiklan 2 kohdan mukaisia maatalousmarkkinoiden vakauttamiseen tarkoitettuja interventioita.2. Yhteisö rahoittaa tämän asetuksen II ja III osastossa säädettyjä toimenpiteitä seuraavia määriä vastaavalla vuosittaisella enimmäismäärällä:+++++ TABLE +++++3. Tämän asetuksen II osastossa säädettyihin ohjelmiin vuosittain myönnettävät määrät eivät voi olla suurempia kuin seuraavat määrät:+++++ TABLE +++++VI OSASTOYleiset säännökset ja loppusäännökset25 ARTIKLA TÄYTÄNTÖÖNPANOSÄÄNNÖKSETTämän asetuksen täytäntöönpanemiseksi tarvittavista toimenpiteistä päätetään 26 artiklan 2 kohdassa tarkoitettua menettelyä noudattaen. Tällaisia toimenpiteitä ovat esimerkiksi alueellisissa ja/tai kansallisissa enimmäismäärissä vahvistettujen eläinmäärien ja pinta-alojen vähennykset tai kyseisiä palkkioita ja maksuja koskevien kokonaismäärien tai perusalojen vähennykset.26 artiklaHallintokomitea1. Komissiota avustaa asetuksen (EY) N:o 1782/2003 144 artiklalla perustettu suorien tukien hallintokomitea lukuun ottamatta tämän asetuksen 16 artiklan täytäntöönpanoa, jossa komissiota avustaa asetuksen (EY) N:o 1260/1999 50 artiklalla perustettu maatalouden rakenteiden ja maaseudun kehittämisen komitea.2. Jos tähän kohtaan viitataan, sovelletaan päätöksen 468/1999/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.27 artiklaKansalliset toimenpiteetJäsenvaltioiden on toteutettava tarvittavat toimenpiteet tämän asetuksen noudattamisen varmistamiseksi erityisesti valvontatoimenpiteiden ja hallinnollisten seuraamusten osalta ja ilmoitettava niistä komissiolle.28 artiklaTiedotukset1. Jäsenvaltioiden on ilmoitettava komissiolle vuosittain viimeistään 15 päivänä helmikuuta niiden käyttöön annetut määrärahat, jotka ne aikovat käyttää tässä asetuksessa säädettyjen ohjelmien toteuttamiseen seuraavan vuoden aikana.2. Jäsenvaltioiden on toimitettava komissiolle viimeistään kunkin vuoden 30 päivänä kesäkuuta kertomus tässä asetuksessa säädettyjen toimenpiteiden täytäntöönpanosta.3. Komissio esittää viimeistään 31 päivänä joulukuuta 2009 ja sen jälkeen joka viides vuosi Euroopan parlamentille ja neuvostolle yleiskertomuksen tämän asetuksen täytäntöönpanemiseksi toteutettujen toimien vaikutuksesta sekä tarvittaessa asianmukaisia ehdotuksia.29 artiklaKumoaminenKumotaan asetukset (EY) N:o 1452/2001, (EY) N:o 1453/2001 ja (EY) N:o 1454/2001.Viittauksia kumottuihin asetuksiin pidetään viittauksina tähän asetukseen liitteessä II olevan vastaavuustaulukon mukaisesti.30 artiklaAsetuksen (EY) N:o 1782/2003 muuttaminenMuutetaan asetus (EY) N:o 1782/2003 seuraavasti:1) Muutetaan 70 artikla seuraavasti:a) Korvataan 1 kohdan b alakohta seuraavasti:”b) kaikki muut liitteessä VI luetellut suorat tuet, jotka myönnettiin viitekaudella Ranskan merentakaisten departementtien, Azoreiden, Madeiran, Kanariansaarten ja Egeanmeren saarten viljelijöille, sekä viitekaudella asetuksen (ETY) N:o 2019/93 6 artiklan nojalla myönnetyt suorat tuet.”b) Korvataan 2 kohdan ensimmäinen alakohta seuraavasti:”Jäsenvaltioiden on myönnettävä tämän artiklan 1 kohdassa tarkoitettua suoraa tukea tämän asetuksen 64 artiklan 2 kohdan mukaisesti vahvistettujen enimmäismäärien rajoissa edellytyksin, jotka vahvistetaan tämän asetuksen IV osaston 3, 6 ja 7–13 luvussa sekä asetuksen (ETY) N:o 2019/93 6 artiklassa, sanotun kuitenkaan rajoittamatta asetuksen (ETY) N:o 2019/93 6 artiklan 2 kohdan soveltamista.”2) Korvataan 71 artiklan 2 kohdan ensimmäinen alakohta seuraavasti:”Siirtymäkauden aikana kyseisen jäsenvaltion on sovellettava liitteessä VI tarkoitettuja suoria tukia edellytyksin, jotka vahvistetaan tämän asetuksen IV osaston 3, 6 ja 7–13 luvussa sekä asetuksen (ETY) N:o 2019/93 6 artiklassa, ylittämättä enimmäismääriä, jotka vastaavat kyseisten suorien tukien osuutta tämän asetuksen 41 artiklassa tarkoitetusta kansallisesta enimmäismäärästä, jonka komissio vahvistaa tämän asetuksen 144 artiklan 2 kohdassa tarkoitettua menettelyä noudattaen, sanotun kuitenkaan rajoittamatta tämän asetuksen 70 artiklan 2 kohdan soveltamista.”3) Muutetaan liitteet I ja VI tämän asetuksen liitteen III mukaisesti.31 artiklaAsetuksen (EY) N:o 1785/2003 muuttaminenMuutetaan asetus (EY) N:o 1785/2003 seuraavasti:1) Poistetaan 5 artikla.2) Poistetaan 11 artiklan 3 kohta.32 artiklaVoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan 1 päivästä tammikuuta 2006. Tämän asetuksen 13, 25 ja 26 artiklaa sovelletaan kuitenkin sen voimaantulopäivästä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE I1. Luettelo ranskan merentakaisten departementtien erityiseen hankintajärjestelmään kuuluvista tuotteista-  Rehuksi ja ihmisravinnoksi tarkoitetut viljat ja viljatuotteet-  Humala-  Siemenperunat-  Jalostusteollisuuteen tarkoitetut kasviöljyt-  Jalostettaviksi tarkoitetut hedelmäliha, hedelmäsoseet ja tiivistetyt hedelmämehut-  CN-koodeihin 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 kuuluvat rehuksi käytetyt valmisteet-  Réunion: CN-koodiin 1006 20 kuuluvat tuotteet.2. Luettelo azorien erityiseen hankintajärjestelmään kuuluvista tuotteista+++++ TABLE +++++3. LUETTELO MADEIRAN ERITYISEEN HANKINTAJÄRJESTELMÄÄN KUULUVISTA TUOTTEISTA+++++ TABLE +++++4. LUETTELO KANARIANSAARTEN ERITYISEEN HANKINTAJÄRJESTELMÄÄN KUULUVISTA TUOTTEISTA+++++ TABLE +++++LIITE IIVASTAAVUUSTAULUKKO+++++ TABLE +++++LIITE IIIMuutetaan asetuksen (EY) N:o 1782/2003 liitteet I ja VI seuraavasti:1) Korvataan liite I seuraavasti:” LIITE ILUETTELO 1 ARTIKLAN MUKAISET PERUSTEET TÄYTTÄVISTÄ TUKIJÄRJESTELMISTÄ+++++ TABLE +++++(*) Alkaen 1 päivästä tammikuuta 2005 tai myöhemmin, kun sovelletaan 71 artiklaa. Vuoden 2004 osalta tai myöhemmin sovellettaessa 71 artiklaa liitteessä VI luetellut suorat tuet sisältyvät liitteeseen I lukuun ottamatta kuivattua rehua.(**) Kun sovelletaan 70 artiklaa.(***) Kun sovelletaan 66, 67, 68 tai 68 a artiklaa.(****) Kun sovelletaan 69 artiklaa.(*****) Kun sovelletaan 71 artiklaa.(******) EUVL L ...., ..., s. ...”2) Korvataan liite VI seuraavasti:” LIITE VILUETTELO 33 ARTIKLASSA TARKOITETTUUN TILATUKEEN LIITTYVISTÄ SUORISTA TUISTA+++++ TABLE +++++(*) Paitsi silloin kun sovelletaan 70 artiklaa.(**) Vuodesta 2007 alkaen paitsi silloin kun sovelletaan 62 artiklaa.”+++++ TABLE +++++[1] Ks. 26. toukokuuta 2004 annettu komission tiedonanto ”Syrjäisimpien alueiden tiiviimpi kumppanuus” , asiakirja KOM(2004) 343 lopullinen.[2] EYVL L 160, 26.6.1999, s. 80. Asetus sellaisena kuin se on viimeksi muutettuna asetuksella (EY) N:o 583/2004 (EUVL L 91, 30.3.2004, s. 1).[3] EUVL L 270, 21.10.2003, s. 123.[4] EYVL L 198, 21.7.2001, s. 26. Asetus sellaisena kuin se on viimeksi muutettuna asetuksella (EY) N:o 55/2004 (EUVL L 8, 14.1.2004, s. 1).[5] EYVL L 198, 21.7.2001, s. 11. Asetus sellaisena kuin se on muutettuna asetuksella (EY) N:o 1782/2003 (EUVL L 270, 21.10.2003, s. 1).[6] EYVL L 198, 21.7.2001, s. 45. Asetus sellaisena kuin se on viimeksi muutettuna asetuksella (EY) N:o 1782/2003.[7] EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1782/2003.[8] EYVL L 341, 22.12.2001, s. 3. Asetus sellaisena kuin se on viimeksi muutettuna asetuksella (EY) N:o 1782/2003.[9] EUVL L 270, 21.10.2003, s. 78.[10] EUVL L 270, 21.10.2003, s. 96.[11] EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 864/2004 (EUVL L 206, 9.6.2004, s. 20).[12] EYVL L 184, 17.7.1999, s. 23.[13] EYVL L 224, 18.8.1990, s. 19.[14] EYVL L 356, 24.12.1991, s. 1. Asetus kumottu asetuksella (EY) N:o 1452/2001.[15] EYVL L 173, 27.6.1992, s. 1. Asetus kumottu asetuksella (EY) N:o 1453/2001.[16] EYVL L 173, 27.6.1992, s. 13. Asetus kumottu asetuksella (EY) N:o 1454/2001.[17] EYVL L 161, 26.6.1999, s. 1.[18] EYVL L 169, 10.7.2000, s. 1.[19] EYVL L 179, 14.7.1999, s. 1.[20] EYVL L 143, 16.6.2000, s. 1.[21] EYVL L 351, 23.12.1997, s. 13.[22] EYVL L 215, 30.7.1992, s. 70.[23] EYVL L 160, 26.6.1999, s. 103.